《摸鱼儿 扬州》
元代·吴存

笑风流、少年杜牧，如今双鬓成雪。来寻豆蔻梢头梦，二十四桥明月。

人事别。把故国兴亡，欲问无人说。淮云万叠。但雨外疏钟，烟中断角，到晓共呜咽。

芜城外，几树西风落叶。销磨多少豪杰。平山堂上朝中措，天载妙音几绝。

歌一阕。怪水部、梅花怪我心如铁。才情未竭。待跨鹤重来，缠腰半解，一奏玉笙彻。

作者简介：（1257—1339）元鄱阳人，字仲退。私淑饶鲁之学。部使者劝以仕，不赴。仁宗延祐初，强起为本路学正，改宁国教授。后聘主本省乡试，寻卒。有《程朱传义折衷》、《月湾集》。